《春雪和袁望回三首》
宋代·王之道

谁谓过残腊，余寒遂有涯。
雪来风益横，冰着雨还加。
万里隋堤絮，千山庾岭葩。
袁门晨尚闭，剡艇夜应拿。
百蛰犹含土，群芳敢放芽。
娇红还玉茗，新绿借金沙。
力胜榴花酒，功高雀舌茶。
人心愁甚矣，天意欲何耶。
好放朝阳出，休从宿雾遮。
青腰诚念我，明日变霜华。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。